|  |
| --- |
|  **NAVODILA ZA DELO NA DOMU SLJ 9-1 od 4. do 8. 5. 2020** |

**Pozdravljeni v maju!**

Počitnice, kot jih še niste imeli, so za nami. Začenjamo z zadnjim, zaključnim delom tega šolskega leta.

Pohvaliti vas moram, saj ste se potrudili s pisanjem prošnje in mi jo (skoraj!) vsi poslali.To kaže na vašo resno in odgovorno delo. Tega sem res vesela. Upam, da niste ostali na pol poti in ste napisali tudi popravo s pomočjo pripomb, ki sem vam jih poslala.

Ta teden se boste naučili nekaj, kar ste se že pri angleščini. Naj vas spomnim na aktiv in pasiv oz. tvornik in trpnik. Kar morate vedeti, je, da pri tvorniku (aktivu) navedemo vršilca dejanja, pri trpniku (pasivu) pa ne. Kadar je pomembna informacija, kdo je nekaj naredil, uporabimo tvornik, če pa je pomembnejše dejanje, vršilec pa ni pomemben ali znan, uporabimo trpnik.

Pa še, spoznali boste Srečka Kosovela

Sedaj pa:

 **Navodila za ta teden**

1. **Delovni zvezek** - V 14. enoti rešite še vaje za trpnik in tvornik od strani 66 (od vaje 1 naprej) do 70.

 **ZAPISKI V ZVEZEK, naslov: SOPOMENSKE STAVČNE POVEDI/ TRPNIK IN TVORNI**K (aktiv in pasiv)

Izpišite vsa pravila tega poglavja in za vsako pravilo **obvezno izpišite tudi po en primer**.

Prepis v zvezek: Naslednje enostavčne povedi spremeni v tvorne ali trpne. (Bodite še posebej pozorni na osebek povedi!)

 Mama je skuhala kosilo ob 12. uri.

 Veliko kave pridelajo v Braziliji.

 Prižgali so mestne svetilke.

 O pregledu vas bomo obvestili po pošti.

 Praznik dela praznujemo 1. maja.

1. **Berilo – Srečko Kosovel: Kons 4, Kons 5**

Pri branju Kosovelovih pesmi je pomembno, da res natančno preberete stvarna in literarna pojasnila, saj boste izvedeli kar nekaj dejstev, o katerih ste sicer že slišali. Pri katerih predmetih?

**Konstruktivizem** smo že omenili, ko ste se učili o literarnem obdobju moderna. Tokrat ga boste spoznali natančneje prav s Kosovelom in njegovima pesmima.

**V LITERARNI MAPI si uredite ZAPISKE: A) kratkega opisa dela in življenja Srečka Kosovela, B) vseh pojasnil in C) odgovorov na vprašanja v Dejavnosti po branju.**

**NALOGA** tega tedna pa: Napišite, kako ste brali in razumeli obe pesmi ter odgovore na 3., 4., 6. in 7. vprašanje. Pošljite na moje-naslov.

Želim vam, da se naučite česa novega tako v jezikovnem kot literarnem delu snovi, kar vam bo pomagalo razumeti sebe in svet okoli vas!

Andreja Erker